
Nyam kok ob fen lele egy ab 


1 1 Nugob £m a, Nyam kok afr 
lele wus abt. 

2 Usu a fen ang fon, ob kaka 
anm af; ety ow el ncebn ek'ubur 
mijomu bribri gbelf a es, etr) 
Nyam ec'Abr am ayuf mijomu ab 
af. 3 Nyam dad nine: «Ke usuayl 
éy okm!» €tn usuayl £y okm. 

4 Nyam ckn cke usuayl akpl, etn 
Pok usuayl lele ncebn ab ereb. 

5 Nyam ew usuayl a nin "Leen 
owr" etr) l'ew ncebn a nin 
*Legruk". Etg ncebles lele ibribr 
ab ann. Ow el leen krekr'em. 

6 £megny Nyam dad nine: «Ke 
erebt nyam Ann, céc mij a sakp 
yony!» 7 €tr Nyam ew el erch: mij 
nyam ang afr, etn mij nyam any 


TL Wel otu eke wel ki dad ese: Legy cke 
Nyam k'2b nun kok afr lele wus ab a, usu a 
fen any foy, ... 

12 mijomu bribri gbel a el mij ligbel. Ow 
el ncebn usu eke ebre eyy e tutr em a, el 
usu pur cke low oun kok fer e lec hann * 


Ow. 
hia Nyam ec'Aby am ayu oglog Nyarn e sel 
am fuf... oglog Nyam e lef am elu... 

1.6 Lel non es a eca, ereb el afr na ek'ibn 
es ese bin ikr af, ese jawie kpok af, ke cec 
afr lele wus ab e mij. In ec'ew anake wel 
b'ekn milél lele awl ab a. Mojukru em wel 
b'esp'n Nyam afr. 


wus, 8 Nyam ew erch a nin, “Afr”. 
Etn ncebles lele ibribr ab ang. Ow 


 elsegr yony em. 


9? £t) emeny Nyam dad nine: 
«Ke mij a fen ek'any a éc as luku 
ang usu nyam, ke usu wewe £y 
okm!» €tn ow el eben. 10 Nyam 
esn usu wewe a “Wus” etr) l'esy 
mij a "Ok." Et) Nyam ekn eke 
na yeji akpl. 

11 £meny Nyam dad nine: «Ke 
wus éli suw: ke ekney ánr eke 
b'osu egbey iju; ke ekr ve ang 
eke b'osu ey iju. Ke £l £m e nyam 
nyam su in obi ec'ey ek'ow it e li 
k'osu a!» Etn ow el eben. 12 Wus 
eli suw akpasu akpasu: ekpey ani) 
eke b'osu egbey iju, ekn ven ang 
eke b'osu ey iju. El em e nyam 
nyam b'osu in obi ec'ey ek'ow it 
eke li k'osu a. €t Nyam ekn cke 
na y£ji akpl. 13 €tn ncebles lele 
ibribr ab ann. Ow el segn nyahan 
em. 

14 Nyam dad nine: «Ke usuayal 
mob ánr) afr, céc legy owr lele 
legnuk ab. Usuayal mob na b'ow 
el menyewr, segn segn, akpo akpo 
lele Nyam nurgigr ec'esgbegbl e 
segn segn ab eci. 15 Ke usuayal 
mob na äng afr ám ayal wus!» €tn 
ow el eben. 16 Nyam kok usuayal 

mob egbel yony a. Ligbel a ligbn, 
ek'ew legen owr es, likekli a awl, 
ek'ew legguk es. €tn li kok milél 
ven lign af. 17 Nyam ew el es afr 
cke -li k'ayal wus, 18 ke ligbn at 
legn owr, ke awl lele milél ab at 
legguk £m; ke ow céc usuayl lele 
ncebn ab. Etn Nyam ekn eke na 
yeji akpl. 19 Cn ncebles lele ibribr 
ab ang. Ow el segn yar em. 

20 £meny Nyam dad nine: «Ke 
mob akpasu akpasu ek'anr owr 
ese ocn lele midey ab af ánn mij 
em nono, ke or ánr afr ám ayu 
wus af!» 21 Nyam, kok midev enun 
egbel lele midey ec ekann mij 
em ke b'ifl mij em, lel'or akpasu 
akpasu ek'anr afr ab. Nyam ekn 
eke na ven akpl. 22 L'edr wel 
owro em li dad nine: «Ke mob fer 
ek'anr mij £m a kókarir el ofr, ény 
bobn, éb es. Ke or ven ény bobn 
wus na af!» 23 €tn ncebles lele 
ibribr ab ang. Ow el segn yen em. 

24 €t] emeny Nyam dad nine: 
«Ke midey midey fer lele mayu 
moyu fer lele el eke b'erir es ab 
ók okm wus af! Bann ndey, egbel 
lele ekekey ab, akp £m ndey, 
egbel lele ekekey ab, ec'akpasu 
akpasu!» Etn ow el eben. 25 Chen 
eke Nyam kok midey midey fen, 
məyu moyu fen, lele el eke b'erir 
es wus af ab ana. Etn lekn eke na 
yeji akpl. 


26 Sica Nyam dad nine: «Si kók 
egn ang ese £y af, ót £y es, yec'etr 
ke l'éw ocn, or, bann ndey, mayu 
moyu fer lele el eke b'erir es wus 
af ab ab es!» 

?7 Cp Nyam kok egy 
cke Kann ese in af. 
Li kok ow ek'ow k'ot Nyam 
es; 
li kok wel igr lele yow ab. 

28 Nyam edy el owro etn dad 
nine: «Ewr ey nono, ànyn boban, 
ébr es wus na af nimum! Ke éwr 
wus na es: ocn ek'anr okij €m, or 
ek'any afr lele midey fer ek'ang 
wus na af ab ab, fen ang ony 
ec'esew £m!» 

29 €ty emeny Nyam dad nine: 
«Kin obij eke m'am or ony, ek'el 
suw fer ek'anr wus af kc b'osu ey, 
lel'ekg akpasu akpasu eke bann 
5kok em ab. Kin, fer el ony 
ec'obij! 30 M'am ap midey ek'ang 
wus, or ek'any afr, lele moyu cke 
b'erir es wus wus, ke ann owr a, 
suw owr él el ec'obij» Etn ow el 
eben. 31 Cum Nyam ekn ów a fen 
eke li kok a. €t Puw any eke ow 
akpl tasi. Cp ncebles lele ibribr 
ab ang. Ow el segn nohon em. 


2 1 Chen eke Nyam uwar afr 


lele wus, lele mob fer ek'anr 
£m a eci kok ana. 2 Eke li kok 
mob a fen uwr a, l'eb sel seen 
lobņ em. 3 Na sosiem Nyam edp 

segn lobn £m na owr, etr l'ayal 
ow l'oc Pew saw, anke legn na em 
anake Nyam cb in e juma fep c li 
kok l'uwar a cci sel a. | 


Eden egb »gm 


4-5 Kin afr lele wus ab e Nyam 
kok a cci low: legn cke Admaga 
Nyamt kok afr lele wus ab a, chr 
lele suw kaka ab anm elim okm 
okm, anke Admaga Nyam k'5om 
abusu eke nyam k'an ok mij wus; 
etn egn yeji anm c ki kok ob wus 
af. 6 Gbeko mij akpasu mum ang 
wus £m am ewl ok okm par wus 
cs. 7 Sica Admaga Nyam oc wus e 
siflefl kok een. €t li fuf ow 
owranr e sel logn cm, en egn el 
een ck'anr owr. 

8 Emeny Admaga kok cgb 5gm 
mamn nyam usu eke wel b'esr 
Eden, ek'ang yogr cke ligbn be: 
okm a. Yogg anake l'ew egy eke li 
kok a es a. ? Yogr. Admaga 
Nyam kok ekn akpasu akpasu eli 
ok »km: ckg amamn cke b'osu ey 
iju amamn. Ogm arargn a, selegn e 
Ikon lele lik cke bon egg uw low 
mamn lele low gun ab any eli ok 
okm. 


DA Adinaga: Ebre em a Yawch; ow el 
Nyam e nin eke yegm regn eke K'espn in. 
Akmok 3.13-15. 

127 Ebre em a, wus ke adamah, etn egen 
ke adam; 


10 Yogy a, mijewl mij nyam am 
ewl opar Eden egb 5gm wus a es, 
etn mij a ok ál yar. 1! Mij lal 
krekre a, wel b'esp’n Pishon. In 
anake l'iwr l'ubr Havila e wus ab 
em, yogr) cke wel b'enn sika a. 

12 von anake wel b'enn sika 
mamn tasi a. Yogr ce likn mij 
tatna eke b'osg lele lebn mamn 
“onis” ab anp. 13 Mij lal yony em 
a, wel b'esyn Gihon; in anake 
l'iwr l'ubr Kush e wus ab £m a. 
4 Mij lal nyahan £m a, wel 
b'esg n Tigr; li b'igg Ashur* ec'eb 
gbel ab em, l'ewl n'im Fok yogy a 
eke ligbn bey 5km ec'ogog a. Etn 
mij lal yar em a, wel b'esp'n Elrat. 

15 Admaga Nyam oc egr ew 
Eden cgb agm a yec'etr) ke nám 
kok juma cgb ogm a, ke nam osu. 
16 Cum Admaga Nyam or) ten ol 
dad'r ning: «Otu ck'ij ogm a 
ec'eky a fen ec'ey a, gbeko lik na 
17 eke b'5g egen uw low mamn lele 
low guy ab any a, m'edgn; Ku. 
Anke legn c b'ow ij a, nawre tasi 
b'ow cl een c b'uw.» 

IS €meny Admaga dad in obi 
em nine: «Ow akplm eke egy 
kann in sony. Ko m'ow mi kok 
lawl nyam akr'r af any ese in af, 


£lum'n abu.» 1? Admaga Nyam itl 


wus kok midcy lele or ek'any afr 


52.44 Ashur cl Asiri e bann ligbel a cci nin. 
oglog Asiri wus a£ cei nin. 

ab, etr Pot wel Pow li yegm egy 
yec'etrj ke l'ékn clel'cke ow b'ow 
okr mob a en, ke ob fen ck'ang 
owr a Íj nin cke egn b'ow or'n a, 
él in eci. 20 Etn egn ok bann ndey, 
akp em ndey, lele or ckangn afr ab 
en. Ko in obi n'epnm lawl eke 
Kann ese in af, eke k'elum'n abu. 
21 Na sosiem Admaga Nyam ew 
egn memn af, etr) egi eru memn 
afpn es. Nyam oc in c menik luw 
nyam, €tn li kok sos megl 5kr ow 
ec'usu a es. 22 L'oc menikp luwa 
li kokr yow, etr l'oc yow a Fow li 
yegm ign. 23 Eke ign ekn yow a, 
Sos Em o2du'r tor, nine: 

«Oy! sica kin egr eke ot'm 

es, 

eli sos rer em af! 

Wel b'ow espn “yow”, 

anke igr £m wel kok'r.» 

24 Na sosiem anake ign b'rbi 
yow a, ke n'gebon es lele lis ab 
ec'akr, ke -l'okr af -l'el sos megl 
nyam. 

25 Leen ab em a, ign a lele yow 
ab ab ann sos ofr, etn -l'uwm és 
kaka any. 


12323 yow: Ebre em a, yow e nin cl /s/ta 
anke ish ek'el ign em anake Nyam oc kokr 
yaw a. 


Nyam ogy en lele yow ab egb 
»gm a 


3 I Midcy fen eke Admaga kok 
any akp £m a, lorgn anake el 
el em e kprakpru ligbel a. Leen 
nyam lorgn ow ern yow etn nam 
ibrm ow lese: «K» nawre tasi, 
Nyam £dgn ony ogm na cc'eky a 
ec'ey a [er ec'ij ee?» 2 €t yow 
ədu eb dad'r nine: «Njan, si b'ij 
ekney a [en ek'ang ogm a. 3 Gbeko 
na ck'ang ogm aragn a, Nyam dad 
£y nine: "kr: k'itgnin abu bobo 
yeji. Eke ijr a, b'ow uwr!"» 4 En 
lorgn dad yow ning: «Yad! K'ow 
uwmn. 5 Ko Nyam dad eben, anke 
Puw any eke legg cke b'ow ijr a, 
b'ow ekan es, uwr low mamn lele 
low guy ab any ese Nyam in obi 
in obi af.» © Yow a &kn cke likg a 
ec'cy a b'ey nyamn em, etr akpl 
iju ck'or een nur emony lele sewr 
ab. Etn ow ec'ij aw'r. Li kpab l'ij, 
etn nor ec yeji ck'anr in ab a ij. 
7 Kpekr aam ekn cs el yony 
mum, tig -l'uw any yeji ceke -mang 
sos ofr, tig -li kpakpab babm c 
lik e suw a -li gign -l'ok er er. 

8 Nccbles em eke lef dra am fuf 
a, ig lele yow ab iri Admaga 
Nyam ck'am nyinymn es cgb 5gm 
a £C, €lr] -luru -n'im -li lol es ogm 
a cc'ekr ew, yec'etg ke Admaga 
Nyam k'éknm el 9 Admaga Nyam 
esn egn etn ibrm'n: «Ko bog ang 

ec?» 10 L'odu l'eb li dad nine: 
«M'iri' lebl cgb ogm à, etr ergn 
ony'm. Mim mi lol es anke mann 
sos ofr.» 1! Em Admaga Nyam 
dad'r nine: «Bwo yegm'r eke ang 
sos fr ec? Ko likg a cke m'edgn e 
Kim a, ek'ij cc?» 12 Igy a dad'r 
nine: «Yow a ce ceke opm annm 
saw a anake orn'm, ke m'ij a.» 
13 Cum Admaga dad yow nine: «K5 
bla en kok low na?» EI yow dad 
nine: «Lorgn anake eju'm, ke mu 
a.» 14 Admaga dad lorgn nine: 

«Eke kok eben a, m'ofn'j 

midey midey fer em. 

I) sony ce b'ow erir cs wus 

lok lok, 

ety b'ow emn siflefl segn fen 

n ec'owranr em. 
15 M'ow mew ony ifanin es, 

n lorpn lele yow ab cc'aragn. 

yow ec'ey lele alaw abt, 

lele pn lorgn ec'ey lele alaw 

ab ec'aragn tor godo godo. 

-Li bow -li bobm'g nur es, 

ein p yeji b'ow ug el lakr 

cece.» 

16 Yow ec'a, Nyam dad'r nine: 
«I) e lok ab any £m a, 
b'ow ij gbre nono gbur ke éw 





13.15 yow cc ey lele alaw ab: Ebre em a. 
"egbewl". Odad nyam a ce el: "cv nona”: ow 
stu ek'el "iv nyam”. Agy beb b'ekn ese 7v a 
eke akin low fen es (Krist). ke bow akm 
lorgn (Agn) es a. Rom. 16.20; Esekn 12.9: 
20.2. 


iy ok wus. 
Cp acr] ab ec'ang b'ow aw 
gbeko in, li b'ow l'ew'r es.» 

17 Igp eco, Nyam dad'r nine: 
«£luam im etr iri ayn GC, ij 
likgiy a cke m'edgn'r a. 

Na sosiem m'ofn wus p 
sosiem. 

B'ow ij gbre gbur ke Con obij 
wus af, 

n ec'owranr £m. 

18 Wus b'ow eli njoj lele kati 
ab; 
etr b'ow im ij suw ek'ang 
akp em. 

19 N c law esedg em gbun etg 
b'ow enn ob íj tor bake Cwl 
meny im wus £m, 
yogr] eke ani ow a, 
anke n wus ec sillell, 
ein b'ow ewl im siflefl em.» 

20 Ign, Adam, ew £y nin Ev* 
ek'el yandre £m owranr; anke in 
anake l'el agg ck'anr owr a ftr 
ec'el lis a. 21 Cum Admaga Nyam 
oc ndey lel gig ob sosew €w 
Adam lele ey Ev ab sos. 

22 £t sica nine: «Ekn, ron ang 
ese ey em e nyam af, anke l'uw 
low mamn lele low guy ab any f. 
S'édgn ke li km owranr c likg a 





*3.20 £v: nin eke Adam ew in e yOW id. 
Ebre em a. £v e nin a Havvah; Havvah 
b'ikg ese Hava at cekel vandre em 
“owrany™. 

bake n'áng owr godo godo.» 

23 Chen a, Admaga Nyam og) €g 
Eden egb ogm a yec'etr) ke nim li 
kók wus juma; wus a cke Nyam oc 
kok' ab af. 24 Eke logn een egb 
ogm a, Yok *Sherubenel es lisany 
a, yogr) e ligbn b'ey okm ec'ogog 
a, am ssu selegn e likr a ec'ejagb 
a. Yogr ce, lab any yony ck am 
nenn ese al af am iwr elul em, su 
selegn e likr ec'ejagb a. 

